Video: Motor ploeg in leerders in | Maroela Media
WAARSKUWING: Die video in die berig is grafies van aard en kan sensitiewe lesers ontstel.
Twee verdagtes is in hegtenis geneem op verskeie aanklagte waaronder roekelose en nalatige bestuur nadat daar in 'n groep leerders buite 'n skool in Durban ingeploeg is. Dít met 'n gesteelde motor.
Brig. Jay Naicker, woordvoerder van die polisie, sê die voorval het omstreeks 14:05 buite Fairvale Secondary School in Wentworth plaasgevind.
In 'n video van die voorval wat sedertdien op sosiale media versprei word, kan gesien word hoe 'n wit Toyota Corolla straat op en straat af jaag waarna die motor later in 'n groep leerders op die sypaadjie inploeg.
Vier leerders is in die voorval beseer en na 'n hospitaal geneem vir mediese behandeling.
Volgens Naicker is die betrokke motor verlede jaar November in die omgewing van Amanzimtoti gesteel.
Die verdagtes, onderskeidelik 21 en 23 jaar oud, verskyn na verwagting vandag in die hof op aanklagte van die besit van 'n gesteelde voertuig, roekelose en nalatige bestuur, die versuim om 'n rybewys te toon asook die versuim om na 'n ongeluk aan te meld.
#crime #crash Apparently happened this afternoon in Wentworth, KwaZulu-Natal outside Fairvale Secondary school. Car crashed into group of school children. Car was stolen last year. Police confirmed incident @MARIUSBROODRYK @News24 @1SecondLater @SALTruckers @SAPoliceService pic.twitter.com/55yWFM2cAZ
— BOSBEER.COM (@BOSBEER2006) September 30, 2020
Die laaste een in hierdie voertuig, of hy nou die bestuurder was, behoort so diep weggesluit te word, dat hulle kos met 'n kettierek vir hulle geskiet moet word.
Dis mos nou blatante moeilikheid soek, maar hul optrede spreek boekdele van hul mentaliteit en verstandelike vermoeens. Kriminele.
Nie die eerste keer dat die soort nonsens in SA gebeure nie. Wonder nou eintlik wat die hofe oor die twee sal besluit op die ou einde. Na Covid-19 is my geloof in die hofe rerig weg!
Waar is die aanklag van poging tot moord? Die siek siel het mos geweet wat hy doen kan iemand se dood veroorsaak.
Diewe wat wil "windmakerig" wees voor jong skooldogters, pateties is nie eintlik die woord wat ek hier wil gebruik nie!